Kopenhaageni ooperimaja
Kopenhaageni ooperimaja (taani keeles Operaen på Holmen; kõnekeeles ka Operaen) on ooperimaja Kopenhaagenis. Seal asub Taani rahvusooper ning hoone kuulub maailma kõige moodsamate ooperimajade hulka. Samas on see üks maailma kallimaid ooperimaju: selle ehituskulud olid üle 500 miljoni USA dollari. Hoone paikneb Kopenhaageni kesklinnas Holmeni saarel.